ฆ่าโหดหนุ่มสวนยางพัทลุง เถาวัลย์ล่ามคอ ลากศพทิ้งคลอง 
พัทลุงยังโหด หนุ่มวัย 21 มาได้เมียอยู่ที่ป่าบอน พ่อตาจัดงานชุมนุมญาติ กลางคืนยังเห็นอยู่ในงาน จากนั้นหายตัวไป 3 วัน เจอ จยย.จอดอยู่ พ่อเลยเข้าแจ้งความ สุดท้ายกลายเป็นศพ ถูกเถาวัลย์ผูกคอลอยอยู่ในคลอง   ,เวลา 13.30 น. วันที่ 19 พ.ย. ร.ต.อ.สุนทร คงยิ่ง รอง สว.(สอบสวน) สภ.ป่าบอน จ.พัทลุง พร้อมด้วย พ.ต.อ.ทรงเกียรติ ทองสง ผกก. แพทย์เวร รพ.ป่าบอน และหน่วยกู้ภัยแม่ขรี เข้าตรวจสอบเหตุพลเมืองดีพบศพชายไม่ทราบชื่อ ถูกเถาวัลย์รัดคอไปผูกกับต้นไม้ริมคลองพรุแม่เตย ท้องที่ ม.3 ต.ป่าบอน อ.ป่าบอน,ที่เกิดเหตุในคลองดังกล่าว พบศพ นายจิตรทิพัช แก้วอ่อนแสง อายุ 21 ปี อยู่บ้านเลขที่ 107/2 ม.8 ต.ปากพะยูน อ.ปากพะยูน จ.พัทลุง ที่โผล่มาจากระดับในคลองดังกล่าวแค่เอว สภาพศพสวมเสื้อแขนสั้นสีแดง กางเกงกีฬาขาสั้นสีแดง สภาพศพที่บริเวณศีรษะเส้นผมหลุดเกลี้ยงเหลือเพียงกะโหลก ส่งกลิ่นเหม็นคลุ้ง คาดว่าน่าจะเสียชีวิตมาแล้ว 8-9 วัน บริเวณลำตัวไม่พบร่องรอยการถูกฆาตกรรม เบื้องต้นคาดว่าผู้ตายน่าจะถูกยิงหรือทุบด้วยของแข็งจนเสียชีวิต จากนั้นคนร้ายได้นำศพมาผูกคอด้วยเถาวัลย์ไว้ในคลอง ในช่วงที่ระดับน้ำในคลองขึ้นสูง และเป็นที่ลับตาคน หลังจากระดับน้ำลดลงจึงมีคนมาพบศพ,เบื้องต้นทราบว่า ผู้ตายเป็นชาวสวนยางและมาได้ภรรยาอยู่กินกับ น.ส.อารยา หมันจิต อายุ 19 ปี ที่ ม.3 ต.โคกทราย อ.ป่าบอน จ.พัทลุง และพักยู่ที่บ้านเลขที่ 52 ม.3 ต.โคกทราย อ.ป่าบอน ซึ่งเป็นบ้านนายดลละ หมันจิต อายุ 45 ปี ผู้เป็นพ่อตา ก่อนเกิดเหตุเมื่อวันที่ 10 พ.ย. ทางบ้านนายดลละ พ่อตาได้จัดงานพบปะสังสรรค์ในหมู่ญาติ โดยผู้ตายเข้าร่วมในงานเลี้ยงด้วย จากนั้นผู้ตายหายตัวไปอย่างลึกลับ จนต่อมาเมื่อวันที่ 12 พ.ย. มีพลเมืองดีได้พบรถจักรยานยนต์ ฮอนด้าเวฟ สีแดง-ดำ ทะเบียน กษม 352 พัทลุง ของผู้ตายจอดอยู่ห่างจากที่พบศพประมาณ 500 เมตร จึงแจ้งให้นายภยับ เต๋แก้ว กำนัน ต.โคกทราย ไปนำมาและส่งให้พ่อแม่ผู้ตาย,ต่อมาพ่อแม่ผู้ตายได้เข้าแจ้งความต่อ พงส.สภ.ป่าบอน เพราะเชื่อว่าบุตรชายน่าจะถูกฆาตกรรมแล้วนำศพไปทิ้งจนเมื่อน้ำในคลองแห้งลงก็พบศพดังกล่าว โดยในขั้นต้น สันนิษฐานว่าผู้ตายน่าจะถูกยิงหรือถูกตีด้วยของแข็งจนเสียชีวิตคาที่ จากนั้นคนร้ายจึงนำศพมาทิ้งไว้เพื่ออำพรางคดี ซึ่งตำรวจเร่งสืบสวนเพื่อหาตัวฆาตกรมาดำเนินคดีต่อไป.
พัทลุงยังโหด หนุ่มวัย21 มาได้เมียอยู่ที่ป่าบอน พ่อตาจัดงานชุมนุมญาติ กลางคืนยังเห็นอยู่ในงาน จากนั้นหายตัวไป3วัน เจอจยย.จอดอยู่ พ่อเลยเข้าแจ้งความ สุดท้ายกลายเป็นศพ ถูกเถาวัลย์ผูกคอลอยอยู่
ฆ่าทิ้งคลอง,ฆ่าหนุ่มสวนยาง,ผุกคอศพทิ้งคลอง,เถาวัลย์ผูกคอ,ข่าวทั่วไป